cyanic-selkie/wikianc huggingface dataset:
5. serierunde i Tippeligaen 2009
5. serierunde i Tippeligaen 2009 startet lørdag 18. april klokken 16:00 med Tromsø mot Lillestrøm. Runden fortsatte med seks kamper søndag 19. april, fem kamper klokken 18:00 og én kamp 20:00. Runden ble avsluttet mandag 20. april klokken 19:00 med Viking mot Fredrikstad.
Cristina Branco
Cristina Direito Branco, «Branca» (født 15. mars 1985) er en angolansk profesjonell håndballspiller som spiller for den angolanske håndballklubben C.D. Primeiro de Agosto. Hun spiller i posisjonen målvakt, og er også en del av det angolanske håndballandslaget.
Hun representerte Angola under Håndball-VM 2011 for kvinner i Brasil (åttendeplass), OL 2012 i London (tiendeplass), VM 2013 i Serbia der Angola kom på sekstendeplass, og 2015 i Danmark
Italia under Sommer-OL 1948
Italia under Sommer-OL 1948. Ethundreåttito sportsutøvere fra Italia, 163 menn og 19 kvinner, deltok i ti sporter, under Sommer-OL 1948 i London. Italia kom på femteplass med åtte gull- elleve sølv- og åtte bronsemedaljer.
Fat Joe
Joseph Antonio Cartagena (født 19. august 1970 i The Bronx, New York, USA) bedre kjent under sitt artistnavn Fat Joe, er en amerikansk rapper og skuespiller.
Konda
Konda (russisk: Конда) er ei elv i det autonome området Khanty-Mansia i Russland.
Den er ei venstre sideelv til Irtysj, med ei lengde på 1 097 kilometer og et nedbørfelt på 72 800 km². Elva har sine kilder lengst vest på Det vestsibirske lavland. Den er svært buktende og meanderende. Det er mange innsjøer i nedbørfeltet (totalt innsjøareal 541 km²). Middelvannføringen ved Altay, 72 kilometer fra munningen, er 342 m³/s. Elva fryser over i månedsskiftet oktober/november, og er islagt til vårløsningen i april/mai. De største sideelvene er fra venstre Mulymja, Bolsjoj Tap, Jukonda og Kama, og fra høyre – Jevra og Kuma.
Ved elva ligger byen Uraj, og oljefeltet Sjaimskoje.
Álvaro Mutis
Álvaro Mutis Jaramillo (født 25. august 1923, død 22. september 2013) var en colombiansk forfatter som var bosatt i Mexico siden 1956. Han mottok en rekke litteraturpriser, blant annet den franske Prix Médicis (1989), Fyrsten av Asturias' pris for litteratur (1997) og den spanske Cervantes-prisen (2001).
Mutis begynte sin litterære løpebane som poet, og ga siden debuten La balanza (1947) ut diktsamlinger som Los elementos del desastre (1953), Reseña de los hospitales de ultramar (1959), Los trabajos perdidos (1961), Caravansary (1982) og Crónica y alabanza del reino (1985).
Rundt 1960 begynte han å skrive romaner. Mest kjent er fortellingene om seileren Maqroll, utgitt mellom 1986 og 1993, og samlet i ett verk i 1996. Verket har blitt oversatt til flere språk, men ikke til norsk. Mutis fortalte at karakteren Maqroll hadde fulgt ham siden han skrev sine første dikt i 19-årsalderen. Da han begynte å skrive om ham i 1983, planla han å skrive et prosadikt, men det utviklet seg til å bli den første biten av en roman. I barndommen jobbet Mutis' far for det colombianske diplomatiet i Brussel, og familien reiste til Colombia med skip hver ferie. Som voksen tok Mutis jobber som brakte han ut på nye, lange skipsreiser, blant annet for Standard Oil, og han oppga både reisene og menneskene han møtte underveis som viktige inspirasjonskilder for fortellingene om Maqroll.
Ringerike sykehus
Ringerike sykehus (RS) (sentralbordet tlf. 32 11 60 00 eller 03525, fra utlandet +47 32 80 30 00) er et lokalsykehus med akuttfunksjon, fødeavdeling og dialyse. Adressen er Arnold Dybsjords vei 1, 3511 Hønefoss. I tillegg sorterer også underavdelingen Hallingdal sjukestugu ved Ål i Hallingdal under Ringerike sykehus. Sykehuset er én av åtte klinikker under Vestre Viken HF, som ligger i helseregion Sør-Øst, og befordrer helsetjenester for cirka 75 000–100 000 innbyggere.
Fakta om sykehuset
Sykehuset ligger fysisk rett sør for bykjernen i Hønefoss, med adkomst fra Hvervenmoen langs Osloveien i Ringerike kommune, Viken, og sysselsetter cirka 900 personer. I tillegg til Ringerike og Hole kommuner, omfatter distriktet sykehuset betjener også hele Hallingdal og flere kommuner i tidligere Oppland. Sykehuset har spesialister i generell kirurgi, gastro-enterologisk kirurgi og urologi, ortopedi, indremedisin, kardiologi, onkologi, samt gynekologi og fødselshjelp. Ny poliklinikk for svangerskapsomsorg, gynekologi og pediatri ble offisielt åpnet ved sykehuset fredag 10. januar 2020. Den nye kvinne/barn-enheten vil bestå av fødeavdeling, døgnsenger for gynekologiske pasienter og poliklinikkområde for svangerskapsomsorg, gynekologi og pediatri.
«Sykehusets far»
Byggearbeidene med det nye sykehuset tok til i oktober 1961. Den eldste delen av bygningsmassen sto ferdig i 1965. Til å begynne med var det stor uenighet om hvor sykehuset skulle lokaliseres. Det skulle tjene et stort omland, som alle hadde sine ønsker og forventninger. Lokalt var det planer om å lokalisere det på Vesterntangen, der blokkbebyggelsen i Nansenveien ligger i dag, men Anton Solbakken (1888–1982), ordfører i Norderhov herredskommune i perioden 1947–1963, tok initiativ til å få det plassert på Hvervenmoen.
Solbakkens innsats for sykehuset ble kronet med suksess, og for fikk han hedersbetegnelsen «sykehusets far». Derfor står det nå en byste av granitt av gamleordføreren i den lille parken foran hovedinngangen til sykehuset. Bysten ble utført av Ståle Kyllingstad (1903–1987) og avduket på Solbakkens 89-årsdag høsten i 1977.
Moderniseringer og utvidelser
Sykehuset er siden modernisert og påbygd flere ganger. Blant de siste utvidelsene er et korsformet tilbygg over fire etasjer mot sør. Fra 2. til 4. etasje er det sengeposter for ulike avdelinger. Hver etasje har eget fellesrom/spiserom og fire korridorer med enerom for pasientene og diverse andre romfasiliteter. Senere ble også akuttmottaket påbygd og utvidet.
Hallingdal sjukestugu
Hallingdal sjukestugu (HSS) er et lokalmedisinsk senter for Hallingdal, lokalisert til Ål, og sorterer under Ringerike sykehus. Senteret ble opprettet av tidligere Buskerud fylkeskommune som ei felles sykestue for de seks hallingdalskommunene fra 1. september 1979. Da den ble opprettet var Hallingdal sjukestugu en helt ny type helseinstitusjon i Sør-Norge, men til en viss grad etter modell fra Alta sykestue i Finnmark. Filosofien var at på grunn av de lange avstandene til nærmeste sykehus, skulle tilbudet være erstatning og/eller sykehusets forlengende arm i Hallingdal. Ut over dette fikk Trond Kleppen, som var første administrasjonssjef, relativt frie tøyler til å forme institusjonen.
Ringerike interkommunale legevakt og ambulansestasjon
Ringerike interkommunale legevakt (tlf. 116 117) og Ringerike ambulansestasjon (bruk medisinsk nødtelefon 113 ved akutte alvorlige skader, ulykker eller andre livstruende tilstander), som tilhører ambulansedistrikt 2 i Vestre Viken HF, lå tidligere (før 18. februar 2021) fysisk i bygningsmassen til Ringerike sykehus, som eies av Vestre Viken HF. Dit flyttet legevakten i 1995. Bygningsmassen ble videre påbygget og modernisert i 2009. Legevakten har felles inngang med sykehusets henvisningspoliklinikk. Det interkommunale legevaktsamarbeidet gjelder for kommunene Ringerike, Hole, Modum, Sigdal, Krødsherad, Flå og Jevnaker Ambulansedistrikt 2 dekker kommunene Ringerike, Hole, Jevnaker, Krødsherad, Flå, Nesbyen, Gol, Hemsedal, Ål og Hol. Det bygges imidlertid ny legevakt og lokaler for prehospitale tjenester (2018–2020) for å sikre moderne fremtidsrettede lokaliteter med tilstrekkelig kapasitet og optimal nærhet til Vestre Viken HF, Ringerike sykehus.
Byggestart for den nye legevakten og ambulansestasjonen var i juni 2019. Nybygget ligger på sørsiden av sykehuset og føres opp i to etasjer, hvor ambulansesentralen med tilhørende fasiliteter skal være i 1. etasje og legevakten skal være i 2. etasje. Tomten (gnr. 38, bnr. 88) er bykslet for 40 år og eies av Vestre Viken HF. Det bygges 4 ambulansegarasjer, kontorer og vaskehall. Bygget skal forbindes med sykehuset gjennom en glassgang. Totalt areal er cirka 2 000 m² og bygget utrustes med solceller på taket, som vil redusere energibehovet med cirka30 %. Den nye fasiliteten omtales som Ringerike interkommunale legevakt og ambulansestasjon. Planen var at kommunen skulle overta nybygget den 18. august 2020, men det ble forsinkelser. Etter overtakelsen fulgte en periode med installasjoner og testing av utstyr, før den offisielle åpningen 18. februar 2021.
Byggherre er Ringerike Kommune og arkitekt er SG Arkitektur AS. Prosjektet utføres i som en samspillsentreprise, som håndteres av Mesterbygg Ringerike AS som er totalentreprenør.
Ludvig XVIII av Frankrike
Ludvig XVIII – Louis XVIII – (født 17. november 1755 i Versailles, død 16. september 1824 i Paris) var Frankrikes konge 1814–1824.
Han giftet seg i 1773 med Luise av Savoia, datteren til kong Vittorio Amadeo III av Piemonte-Sardinia. Han hadde mange barn fra en rekke utenomekteskapelige forhold.
Han regjerte etter sin eldre bror som «den attende». Det har aldri vært noen regjerende kong Ludvig XVII, men dette tallet betraktet han «reservert» sin nevø som døde som barn.
Ludvig XVIII holdt seg i eksil under den franske revolusjon og Napoleonskrigene, men vendte tilbake i 1814. Hans regjeringstid hadde et tidlig avbrudd av Napoleons cent jours («De hundre dagene»).
Syowa
Syowa (japansk: 昭和基地 Shōwa Kichi, engelsk: Showa station) er Japans største og eneste helårsbemannede forskningsstasjon i Antarktis, beliggende på øya Øst-Ongul i Lützow-Holmbukta i østre del av Dronning Maud Land. Stasjonen ble bygget i forbindelse med det internasjonale geofysiske året i 1957 og er oppkalt etter æraen i den japanske kalender den ble etablert, Shōwa-perioden (1926–1989).
Syowa fungerer som logistikkbase for stasjonene Mizuho og Dome Fuji og har 47 bygninger med et samlet areal på 6 400 m². Stasjonen har en kapasitet på 110 personer i sommersesongen, som blir redusert til 40 i gjennomsnitt om vinteren.
Ved stasjonen drives det blant annet forskning innen meteorologi, seismologi, gravimetri, oseanografi, glasiologi, geologi, geografi, biologi, medisin og atmosfæriske studier. Syowa er en del av Verdens meteorologiorganisasjon, med identifikasjonsnummer 89532.
Rossana Quitongo
Rossana Wandy Adão Quitongo (født 15. september 1990) er en angolansk profesjonell håndballspiller som spiller for den angolanske håndballklubben C.D. Primeiro de Agosto. Hun spiller i posisjonen angrep, og er også en del av det angolanske håndballandslaget.
Hun ble tatt ut til å representere Angola under Håndball-VM 2011 for kvinner i Brasil.
Kisenyama-demningen
Kisen'yama-demningen er en demning med et vannkraftverk i prefekturet Kyōto i det vestlige Japan. Den ligger i vassdraget til elva Yodo-gawa, som er hovedelva fra den store Biwasjøen og ned til Osakabukta. Installert effekt er om lag 466 MW, og anlegget stod ferdig i 1998. Det opereres av Kansai Electric Power Company.
Southwestern kraftverk
Southwestern kraftverk er et varmekraftverk i Caddo County i staten Oklahoma, USA. Anlegget har en installert produksjonskapasitet på 621 MW fordelt på 6 turbiner, hvorav 1 oljeblokk på 2,7 MW fra 1976, og 5 gassblokker på 84–315 MW hver. Operatør er energiselskapet Public Service Company of Oklahoma.
Kraftverket stod ferdig utbygd i 1954, med senere utvidelse i 1976 og 2008. Brenselkilden er naturgass, og subsidiært fyringsolje.
Kjell Chr. Ulrichsen
I forbindelse med eierskapet i Gyldendal har Ulrichsen og Must hatt uenighet med medeier Trygve Hegnar. Hegnar har så langt ikke fått plass i selskapets styre. 26. november 2008 solgte Kjell Christian Ulrichsen og hans familie alle sine aksjer i Gyldendal ASA til Erik Must for 350 kroner aksjen selv om Trygve Hegnar hadde gitt Kjell Chr. Ulrichsen et bud på 500 kroner aksjen.
Ulrichsen eier selskapene Vicama og Skogan Gård. Gjennom disse selskapene drives hovedsakelig kjøp og salg av aksjer, men har også handel med eiendom. Gjennom Vicama eier han en stor aksjepost i Arendals Fossekompani.
Ulrichsen bodde på barnehjem fra han var to år til han var atten. Han er fetter av Dronning Sonja.
Ulrichsen har vært omtalt i media i forbindelse med sitt kjøp og eie av eiendommen Yxney som ligger ytterst på Østerøya i Sandefjord. Han hadde en rettstvist med Sandefjord kommune i forbindelse med uoverensstemmelse om allemannsretten. Han ville unngå at folk skulle bade i nærheten av hytta hans på Yxney.
Ulrichsen eide hesten Camiro som har avlagt positiv dopingprøve under OL i Beijing. Ulrichsen var også sterkt delaktig i byggingen av Stabæk Fotballs hjemmebane, Telenor Arena. Ulrichsen og hans familie eier halvparten av arenaen.
Ulrichsen vant Curling EM i 1975.
Another World
Another World er en såpeopera som gikk på NBC fra 4. mai 1964 til 25. juni 1999.
Serien ble skapt av Irna Phillips sammen med William J. Bell, og ble produsert av Procter & Gamble Productions i studioer i Brooklyn. Serien foregikk i den fiktive byen Bay City. Serien var den første til å ta opp temaet abort, i 1964. Dette var på den tiden et tabuemne. Serien var den første til å få to spin-off-serier; Somerset og Texas, samt en indirekte: Lovers and Friends, som senere fikk navnet For Richer For Poorer.
Serien var også den første som fikk en sang på Billboard Hot 100; «(You Take Me Away To) Another World» av Crystal Gayle og Gary Morris, i 1987.
Det ble sendt 8891 episoder av serien. Episodene var i begynnelsen på 30 minutter, og senere både 60 og 90 minutter.
Horseshoe Lake gasskraftverk
Kraftverket stod ferdig utbygd i 2003. Brenselkilden er naturgass.
Symfoni nr. 20 (Mozart)
'''Symfoni nr. 20 i D-dur''', KV 133, ble komponert av Wolfgang Amadeus Mozart i juli 1772 da han var seksten år gammel. Denne symfonien er én av mange han skrev mens han bodde i Salzburg, mellom sine to turer til Italia. Sammenlignet med andre symfonier han skrev i denne perioden, er tonesettingen her ekstravagant, med to trompeter i tillegg til de standardmessige oboer, horn og strykere. D-dun, som ofte forbeholdes triumferende eller pompøs musikk, passer godt for trompetene. Symfonien har fire satser:
Selv om Mozart ikke spesifikt krevde tempo allegro for den fjerde satsen, kan det trygt antas ut fra verket og den standardmessige symfoniske form for tidsepoken at Mozart mente satsen skulle spilles slik.
Endre Brunstad
Endre Otto Brunstad (født 1. juni 1967) er en norsk språkforsker og førsteamanuensis i nordisk fagdidaktikk ved Universitetet i Bergen. Han er fra Sykkylven kommune, Møre og Romsdal. Brunstad var leder av Noregs mållag i perioden 2003-05 og han har doktorgrad i nordisk språkvitenskap.
Klar til avgang i spor 2
Klar til avgang i spor 2 er et musikkalbum med Klabb og Babb utgitt i 1977. Musikken er skrevet av Bjørn Rønningen, bortsett fra spor 1 og 9 som er basert på «Gammel jegermarsj» av Frederik Schiöldberg.
Skamania
Skamania er navnet på en EP med det norske punk/hardrockbandet Skambankt. EP-en ble gitt ut i 2005 på DogJob og Tuba Records.
Nation of Gods and Earths
The Nation of Gods and Earths (også kjent som NGE, the Five-Percent Nation eller Five Percenters) er en afroamerikansk religiøs organisasjon, etablert i 1964 i Harlem, Manhattan, New York City. Grunnleggeren Clarence Smith (1928–1969) er mest kjent som Clarence 13X, og omtales av menighetsmedlemmene som «Allah». Bevegelsen kan oppfattes som en avlegger fra Nation of Islam (NOI). Selv om NGE ytre sett kan oppfattes som en religiøs organisasjon, velger medlemmene selv å beskrive NGE som en livsstil.
Smiths lære var et «esoterisk, numerologisk system». Etter hans død har menigheten utviklet seg videre, og «befinner seg nær tradisjonell new age, både i menneske- og verdenssyn».
Nødhjelp
Nødhjelp er hjelp i en nødsituasjon hvor det er personskade. Nødhjelp utføres for det meste av hjelpekorps eller redningtjenesten; spesielt har brannvesenet en viktig rolle. Hjelpen kan og bør også utføres av vanlige folk som ankommer ulykkessted før redningspersonell. Hvordan de eller den som først kommer til et ulykkessted handler, kan ofte avgjøre forskjellen på liv og død.
Nation of Gods and Earths
På 1980-tallet hadde NGE stor oppslutning blant hiphop-artister.
Nødhjelp
Nødhjelp omfatter også større innsaster og aksjoner ved regionale og internasjonale kriser.
Stian Johansen (musiker)
Stian Johansen er en norsk musiker, også kjent under artistnavnet «Occultus». Han var i 1991 til 1992 vokalist og bassist i det norske black metal-bandet Mayhem.
Han har også spilt i bandene Con Anima, Shadow Dancers, Thy Abhorrent, Einar Grimm Group, Pussycunts, Perdition Hearse og Soul Transition.
Topol
En topol er en elektrisk komponent som har to tilkoplinger, kalt poler.
Allehelgensaften
Allehelgensaften, i nyere tid uoffisielt også kalt halloween etter engelsk Halloween, er dagen før allehelgensdag. Kvelden feires på ulike måter omkring i verden og er lagt til forskjellige datoer i ulike kirker og religiøse tradisjoner. Markeringen av kvelden er opprinnelig en hedensk feiring, den keltiske høsttakkefesten samhain, som senere ble gjort om til en kristen skikk. Feiringen har i nyere tid utviklet seg til en ikke-religiøs høytid.
Topol
Typiske topoler er motstander og kondensatorer. En topol kan også bestå av et komplisert nettverk hvor kun to poler, eller noder, er ført ut og er tilgjengelige. Alle enkeltkomponenter antas å være linjære. Andre lignende betegnelser er trepol og firpol. Sistnevnte er mye brukt i forsterkerteori hvor polene grupperes i inngangen og utgangen som hver har to poler.
Allehelgensaften
I Norge feires allehelgensdagen (helgemesse) første søndag i november og allehelgensaften kvelden før. I privat regi er det flere som markerer allehelgensaften etter amerikansk tradisjon 31. oktober (natt til 1. november) ved at utkledde barn går fra hus til hus og tigger godteri.
Topol
Med topolet bryter menes en bryter som bryter to ledere, men her er betydningen av 'pol' forskjellig fra artikkelens tema.
Allehelgensaften
Markering av den amerikanske formen for allehelgensaften, «halloween», ble beskrevet som en ny trend i Norge i 2000-årene, men oppslutningen ble av SIFO beskrevet som avtakende i 2010-årene, og som en dag som bare en relativt liten andel av den norske befolkningen markerte. En undersøkelse i 2019 fant at et flertall av nordmenn misliker markeringen, primært fordi den ikke er en norsk tradisjon og fordi den oppfattes som kommersiell.
Energiprinsippet
Energiprinsippet, loven om at energi er konstant; sier at energi ikke kan skapes eller tilintetgjøres. Det er da underforstått at det er et lukket system, ettersom det i åpne system kan overføres eller hentes energi fra omgivelsene. Et åpent system og omgivelsene representerer riktignok et lukket system, og energiprinsippet gjelder igjen. Det innebærer at en minskning av en type energi alltid forårsaker en økning av en annen type energi. En (tenkt) maskin som bryter mot denne naturloven kalles gjerne en perpetuum mobile av første slag.
Allehelgensaften
Allehelgensaften i kirkelig liturgi
Allehelgensdag er i Den norske kirke lagt til første søndag i november, mens den i Den katolske kirke er lagt til 1. november. Allehelgensaften feires derfor i katolske områder 31. oktober, noe som innebærer at den norske allehelgensaften ikke nødvendigvis faller på samme dag som halloween.
Lintong
Lintong (kinesisk: 临潼区, Lintong qu; før 2001: Lishan) er et kinesisk bydistrikt i provinsen Shaanxi i det sentrale Kina. Det er et distrikt under Xi'an. Befolkningen er på 670 000. Foruten for sine kulturminner er fylket kjent for varme kilder.
Energiprinsippet
Energiprinsippet formuleres vanligvis med en ligning. Termodynamikkens første hovedsetning formulerer samme forhold som en verbal påstand.
Lintong
Det ligger på sørsiden av Wei He-dalen, omtrent midtveis mellom provinshovedstaden og metropolen Xi'an, og byen Weinan. Distriktet har sitt navn fra to elver. Elven Lin er i distriktets østende, og elven Tong i vestenden.
Energiprinsippet
En formell definisjon kan være:
Lintong
Kulturminner
Det er i dette distriktet at den nedgravde terrakottahæren ble oppdaget i 1974, og Qin Shi Huangdis mausoleum.
Energiprinsippet
Energiprinsippet er et postulat som ifølge Noethers teorem tilsvarer naturlovenes tidsinvarians.
Lintong
Kulturminner
Her er også stedet for den historisk interessante Xi'an-episoden i desember 1936 ved de varme kildene Huaqingchi. Det var her som Zhang Xueliang kidnappet Chiang Kai-shek og tvang Chiang ril å inngå en allianse med Kinas kommunistiske parti mot det japanske rike.
Energiprinsippet
Historikk
Den greske filosofen Tales fra Milet (635 f.Kr. – 543 f.Kr.) kan kanskje ses som en av de første som forestilte seg at naturen har noen form for konstanthet. Han var den første vi kjenner til som forsøkte å forklare naturens mangfold med noe innebygd i naturen og ikke utenfor. Men energiprinsippet ble først formulet av den tyske legen Julius Robert von Mayer (1814–1878) i artikkelen «Bemerkungen über die Kräfte der unbelebten Natur» i tidsskriftet Annalen der Chemie und Pharmacie, 43, 233 (1842). Oppdagelsen gjorde han da han var på en sjøreise, da han fant at noen patienter hadde rødere blod, ettersom de konsumerte mindre syre, for å holde høyere kroppstemperatur i kaldere klima. Han innså at varme og arbeide begge er varianter av energi, og kunne senere beregne kvantitive forhold når han hadde begynt å sette seg inn i fysikken. Året etter, 1843, presenterte James Prescott Joule sine eksperimenter der han hadde kommet frem til samme slutninger.
Lintong
Kulturminner
Dessuten er her Huaqingpalassets ruiner, og steinalderbostedene Jiangzhai og Kangjia, også disse på kulturminnelisten.
Energiprinsippet
Klassisk mekanikk
I Newtons mekanikk er kinetisk energi Ekin = ½mv2, der m er et legemes masse og v dets hastighet. Ved en elastisk kollisjon mellom to eller flere legemer er summen av alle kinetiske energier kontant. I kraftfelt finnes det også potensiell energi. Nær jordoverflaten kan denne stillingsenergien beskrivas med Epot = mgh, der g er tyngdeakselerasjonen og h høyden over en referaneslate. Ved fritt fall er summen av bevegelsesenergi og stillingsenergi konstant. En mekanisk pendel oscillerer mellom tilstand med høy potensiell energi og en tilstand med høy bevegelsesenergi. En annen form for potensiell energi er elastisk energi, som i en fjær. En kraft F utfører mekanisk arbeid på et legeme, betegnet som en energi W = Fs, der s er strekningen legemet forflyttes. SI-enheten for energi er joule = newton·meter = kg·m²/s². Friksjon gjør at mekanis energi ikke bevares, men går over i varmeenergi.
Allehelgensaften
Allehelgensaften i kirkelig liturgi
I ortodoks tradisjon feires allehelgensdag første søndag etter pinse, og ifølge keltisk tradisjon på kvelden 31. oktober.
Lintong
Annet
Det kinesiske vitenskapsakademis nasjonale tidstjenestesenter (中国科学院国家授时中心), tidligere (før 2001) kalt Shaanxi astronomiske observatorium (陕西天文台), ble opprettet i Lintong i 1966, med ansvar for Fastlands-Kinas tidsstandard.
Allehelgensaften
Etymologi
Ordet halloween stammer fra det engelske All Hallows Eve, (All) Hallows Eve eller All Saints Eve, det vil si «alle helliges kveld», den katolske minnefesten for helgener og martyrer som ikke har egen dag i kalenderen. I katolsk tradisjon er kvelden før allehelgensaften en tid for forberedelser til denne obligatoriske feiringen. Ordet kan på engelsk også skrives Hallowe'en. På norsk skrives ordet med liten forbokstav, som andre merkedager. Allehelgensdag kalles All Saints Day på engelsk.
Energiprinsippet
Energi, varme og arbeid
I analysen av systemer som er større enn f. eks. et molekyl, benyttes begreper som varme og arbeid for energi som overføres mellom deler av et system, eller mellom et system og omgivelsen. Det er da viktig å ha klart for seg hvordan man har delt opp systemet, henholdsvis hva man har valgt som "systemet", og hva som utgjør "omgivelsen". Noen ganger velger man slik at "systemet" utveksler substanser med "omgivelsen". Dette kan f. eks. skje dersom "systemet" er de gassene som til enhver tid befinner seg i en viss del av en turbin. Da vil systemet motta substanser fra omgivelsen når gasser strømmer inn i dette området, og systemet vil avgi substanser når gassene strømmer videre ut av området. I slike tilfeller kan man tale om at systemet vinner eller taper energi dersom disse substansene har ulik energi. Men i de fleste tilfeller vil man velge slik at systemet består av de samme materielle substanser hele tiden. Man kan f. eks. tenke på en viss mengde vann og damp som varmes opp i en dampkjele og deretter strømmer inn i en dampmaskin. Da vil metallet i maskinens sylindervegger tilhøre "omgivelsen". "Systemet" vil endre volum og fasong alt etter hvordan dampen forflytter seg gjennom maskinen. Da vil all utveksling av energi mellom systemet og omgivelsen kunne klassifiseres som enten varme eller arbeid. I denne sammenheng er det tradisjon å velge de retningene som er typiske for en motor: Man taler om varmeenergien Q som går fra "omgivelsen" til "systemet", og om arbeidet W som utføres av systemet på omgivelsen. Skulle det være omvendt, f. eks. at systemet avgir varmeenergi til omgivelsen, benyttes negative tall som verdi for Q, og tilsvarende for W.
Lintong
Samferdsel
Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.
Energiprinsippet
Energi, varme og arbeid
Arbeid i fysikkens forstand skjer ved at "systemet" forårsaker en kraft som virker på "omgivelsen" samtidig med at grensen mellom systemet og omgivelsen beveger seg. Man tallfester da arbeidet ved å multiplisere bevegelsens veilengde med kraftens størrelse. Dersom kraften virker i samme retning som bevegelsen, blir arbeidet regnet som et positivt tall, ellers som et negativt tall. Vi har da forutsatt at kraftens retning er slik at den tenderer til å skyve omgivelsen bort fra systemet, utvide systemet. Når kraften trekker i motsatt retning, må arbeidet benevnes med motsatt fortegn.
Allehelgensaften
Symboler i moderne feiring
Ifølge tradisjonen er skillet mellom den logiske, daglige verden og den spøkelsesaktige nattverdenen nærmest usynlig på halloween. I feiringen er det derfor vanlig å pynte med gjenstander som symboliserer døden, de levende døde, svart magi og mytiske monstre. Vanlige halloween-figurer i moderne populærkultur er spøkelser, levende beinrangler, hekser, zombier, demoner, røde smådjevler, svarte katter, edderkopper og vampyrer, så vel som litterære figurer som Dracula og Frankensteins monster. Det er også vanlig å bruke enkelte symboler for høst og grøde i halloween-feiringen. Det gjelder særlig gresskar, helst med utskåret ansikt, og fugleskremsler, som representerer både jordbruk og det levende døde. Svart og oransje er blitt typiske halloween-farger og står for henholdsvis «natt og mørke makter» samt «gresskar og markens grøde».
I USA
Halloween har sin opprinnelse i en pavelig bulle fra 749, som fulgte engelske og irske immigranter på 1600-tallet til det senere USA, dog med elementer fra andre lands emigranter. Halloween har på 1900-tallet særlig blitt markert i USA der utkledde barn går fra hus til hus og tigger godteri med ordene Trick or treat.
Opprinnelig ble neper brukt til lykter av irene, men i senere tid da mange immigrerte til USA, ble nepene byttet ut med gresskar. Gresskar var lettere tilgjengelige i USA.
«Jack-O'Lantern»
«Stingy Jack» er en irsk legende om en mann som lurte djevelen flere ganger. Jacks første møte med djevelen var på en pub. Jack ville at djevelen skulle betale en drink til ham, så han ba djevelen om å forvandle seg til en mynt. Djevelen ble med på det og ble puttet i Jacks lomme sammen med et kors. Djevelen kunne ikke forvandle seg tilbake igjen på grunn av korset. Deretter lovet han å ikke kreve inn Jacks sjel når han døde i tillegg til å ikke plage ham i ett helt år hvis Jack satte ham fri.
I senere tid ba Jack djevelen om å plukke ned epler fra et epletre. Jack skar et kors i trestammen slik at djevelen ikke kunne klatre ned igjen fra treet. Etter at djevelen lovde Jack å ikke kreve inn sjelen hans når han døde i tillegg til å ikke plage ham i ti år, lot Jack ham klatre ned igjen fra treet.
Da Jack døde kom han verken til himmelen eller helvete. Gud ville ikke ha ham i himmelen. Djevelen hadde lovet å ikke kreve inn Jacks sjel, og dermed kunne han ikke dra til helvete heller. Djevelen ga Jack et kullstykke slik at han kunne se i mørket. Jack puttet kullstykket inn i en utskåret turnips som han brukte til lykt. Derfor blir gresskarlykter kalt for« Jack-O'-Lantern» på engelsk som er forkortelsen av «Jack of the lantern». Deretter måtte Jack vandre hvileløst rundt omkring på jorden for evig tid.
«Knask eller knep»
Den amerikanske tradisjonen «trick or treat», det vil si «(valget mellom å få en) rampestrek eller (å gi en) godbit», har en norsk oversettelse i «knask eller knep».
Andre fraser som også brukes er «digg eller deng»,, «godteri eller fanteri» og «lureri eller godteri».
I Norge
Allehelgensaften i amerikansk stil er blitt markert av et mindretall av nordmenn i 2000-årene, gjerne på den amerikanske datoen i stedet for den offisielle norske datoen. Feiringen fikk et slags gjennombrudd i Norge rundt år 2000. I Norge ble den drevet frem blant annet av påvirkning fra amerikansk kultur. Religionshistoriker Asbjørn Dyrendal mente at barnehagenes behov for høstaktiviteter var hovedårsaken til at høytiden ble populær i Norge på 2000-tallet. Han mente at den andre viktige årsaken var økt mediemangfold, med en langt bredere amerikansk kulturpåvirkning enn da folk flest bare hadde tilgang til et par-tre TV-kanaler for tjue år siden. Han mente videre at handelsstanden så et salgspotensial i dette hullet før jul, og markedsførte derfor halloween-effekter så godt de kunne.
En undersøkelse gjennomført av SIFO i 2012 fant at oppslutningen var avtakende, og at under 15 % feiret dagen mot 17,8 % i 2011. I en leserundersøkelse på adressa.no i oktober 2013 svarte 13 % av respondentene av de skulle feire halloween. En undersøkelse gjennomført av YouGov for Danske Bank i 2019 fant at 52 % av nordmenn misliker at amerikansk halloween markeres i Norge mens 25 % er positive til markeringen; 70 % av dem som oppga at de misliker markeringen begrunnet det med at den ikke er en norsk tradisjon, mens 60 % oppfattet markeringen som kommersiell. Når respondentene ble bedt om å beskrive markeringen var de mest brukte betegnelsene «tull», «unødvendig», «masete», ̣«unorsk» og «kommersiell».
Energiprinsippet
Energi, varme og arbeid
Energiprinsippet tilsier da at systemet vil øke eller minske sitt energiinnhold med et bidrag \delta E: Her representerer dE en infinitesimal forandring av systemets energi, framkalt gjennom en infinitesimal mengde av arbeid \bar{d}W og en infinitesimal varmeoverføring \bar{d}Q. Bruken av \bar{d} forklares nedenfor.
Et system som går over fra tilstand 1 til tilstand 2 forandrer sin energi med. \Delta E (og dermed ) er helt klart bestembare – en fjellklatrer som starter fra bakken og skal opp til toppen øker sin energi uansett hvor han tar seg opp. Men hverken Q eller W er alene fullt bestembare; om en klatrer tar helikoptertransport opp til fjelltoppen, og når den "tradisjonelle" klatreren tar seg opp for hånd, har begge forandret sin energi med \Delta E, men helikopterpassasjeren har utviklet mindre muskelvarme enn den "tradisjonelle" klatreren. Dette viser at mens størrelsen \Delta E kun er avhengig av start- og sluttilstanden, er størrelsene Q eller W avhengig av detaljene i prosessen som leder fra tilstand 1 til tilstand 2. Dette indikeres i differensialformlene ved symbolet \bar{d} i stedet for d.
Det pavelige atheneum Sant’ Anselmo
Det pavelige atheneum Sant' Anselmo i Roma er en katolsk pavelig universitet særlig kjent for liturgisk teologi.
Klosteret Sant'Anselmo ble gruinnlagt av pave Innocens XI i 1687 for benediktinernes cassinensiske kongregasjon. Etter at kommuniteten var blitt nær utslettet som følge av pesten i 1837, ble institusjonen gjenopplivet ved nygrunnleggelse av pave Pius IX i 1867, nå for hele benediktinerordenen. Men allerede ved den italienske innmarsj i pavenes Roma og okkupasjon av den siste rest av Kirkestaten i 1870 førte til at man på nytt måtte stenge.
Pildammsparken
Pildammsparken, tidligere også kalt Baltiska parken, er Malmös største park.
Etter utstillingen vendte byingeniøren Anders Nilsson seg til den danske hagearkitekten Erik Erstad-Jørgensen. Han utarbeidet et forslag til parkanlegg, som ble fremlagt i 1915. Men prosjektet ble forsinket, blant annet på grunn av krigen, og på det tidigere utstillingsområdet ble det dyrket poteter på grunn av matmangel mens kongresshallen ble brukt som rotfruktslager. Men tilslutt ble det besluttet at planene skulle fullføres. I 1920 gikk imidlertid Nilsson av og hans etterfølger Erik Bülow-Hübe hadde et helt annet syn på parkanleggingskunsten. Dette ledet til at arbeidet ble stoppet og Bülow-Hübe utarbeidet et helt nytt forslag, som ble lagt fram i 1926. Det ble dette forslaget i litt revidert form som ble realisert.
En nyere anlegg er Galatheas hage, tiltenkt for meditasjon. Det sirkelformede området ”tallerkenen” benyttes på sommertid til piknik og idrett. Det nåværende Pildammsteatern er et amfiteater som ble anlagt i 1963 som en erstatning for et eldre friluftsteater. Det gamle vanntårnet rommer iblant kunstutstillinger. Den populære mosjonsruten rundt dammen måler cirka 1,5 kilometer.
Ved Roskildevägen ligger Roskilde barnehage og utendørsbarnehagen Stock och Sten holder også til i parken.
Fra 2004 blir parkens besøkende om sommeren budt på et lysshow i form av projiserte bilder på dammens fontene.
<Gallery> Fil:Pildammsparken1.JPG|Den lilla dammen Fil:Pildammsparken2.JPG|Den stora dammen Fil:Pildammsparken3.JPG Fil:Galatheas-hage.JPG|Galatheas hage </Gallery>
Jóhan Hendrik Winther Poulsen
Han studerte engelsk, latin og norrønt ved Københavns Universitet og Háskóli Íslands og tok magistergraden (mag.art.) i nordisk filologi i 1966. Han var dosent ved University of Illinois fra 1967 til 1968, deretter ved Fróðskaparsetur Føroya. Han ble utnevnt til professor i nordiske språk, særlig færøysk, i 1986. Han emeriterte i 1997.
Han stod bak et omfattende ordboksarbeid og mange nyord i færøysk som er blitt tatt i alminnelig bruk. Noen eksempler er telda («datamaskin»), tyrla («helikopter»), fløga («CD») og flogbóltur («volleyball»). Han drev også mye navnerådgivning og populærvitenskapelig formidling om språk.
I 1991 ble han tildelt M.A. Jacobsens Heiðursløn for faglitteratur.
Han var formann i Føroya Fróðskaparfelag fra 1985 til 1988 og formann i Føroyska málnevndin fra 1985 til 1997.
Han vokste opp i Skopun, hvor hans far, Niels Winther Poulsen, var lærer. Han giftet seg i 1964 med Birna, født Patursson.
Nikolaus Hirschl
Nikolaus Hirschl (født 20. mars 1908 i Wien, død 10. oktober 1991) var en østerriksk bryter som deltok i de olympiske leker 1932 i Los Angeles.
Hirschl vant to olympiske bronsemedalje i bryting under Sommer-OL 1932 i Los Angeles. Han kom på tredjeplass i vektklassen tungvekt over 87,0 kg i både gresk-romersk og i fristil.
FSE
FSE kan bety flere ting:
The Amityville Horror
The Amityville Horror er en amerikansk skrekkfilm fra.
Filmen er en nyinnspilling av Demonene i Amityville fra 1979 og påståes å vært basert på en sann historie.
Handling
Ekteparet George og Kathy Lutz flytter inn med sine tre barn i hva de tror er drømmehuset. Tidigere bodde det en familie der sønnen, Ronald DeFeo, myrdet sine foreldre og søsken. Han påsto etterpå at han hørte stemmer som sa til ham at han skulle myrde. Det drøyer ikke lenge før også den nye familien får høre stemmer og begynner ane at det spøker i huset.
Maniok
Maniok (Manihot esculenta) eller kassava er en buskvekst i vortemelkfamilien som kan bli opp til 5 meter høy. Roten er rik på stivelse, og brukes mye i matlaging. Arten kommer opprinnelig fra Sør-Amerika, men har blitt svært populær også i Afrika, og idag er Nigeria verdens største produsent.
Maniok krever lite av jorden den gror i, og kan dyrkes i områder mange andre planter ikke klarer seg. Den holder seg lenge, og bønder beholder gjerne maniokbusker som en sikkerhet mot tørke og matvareknapphet. Tørket maniokrot inneholder 73–85 % karbohydrater, og på verdensbasis er maniokrot den tredje viktigste kilden til karbohydrater.
Matlaging
Akkurat som poteten er maniokroten rik på stivelse, uspiselig som rå, og har en mild smak når den er kokt. Som matingrediens kan roten i mange tilfeller erstatte poteten, og den kan både kokes, moses, friteres, bakes, males til mel, og så videre. Og akkurat som det går an å lage potetsprit av poteter, går det an å lage manioksprit av maniokrøtter.
Maniokbladene kan også spises, og har en smak som kan minne om spinat.
Bioetanol
Flere land, deriblant Thailand og Kina, undersøker potensialet i å bruke maniok som råvare for bioetanol, blant annet fordi busken kan gro i skrinn jord og krever lite næring.
Skagastølstraversen
Skagastølstraversen er navnet som brukes på turen over Skagastølstindane. Turen krever klatring og er en av de mest spektakulære klatrerutene i Norge.
Normalt starter turen med bestigning av Nordre Skagastølstind. Ved Midtre Skagastølstind og ved passering av den såkalte Halls hammer, kreves det tau for sikring. Turen avsluttes over Storen og retur normal vei eller via Tønsbergs rappell.
Bryting under Sommer-OL 1948
Bryting var med på det olympiske programmet for tiende gang 1948 i London. Det ble konkurrert om seksten olympiske titler, åtte i gresk-romersk stil og åtte i fristil, kun for menn. Tyrkia ble beste nasjon med seks gullmedaljer foran Sverige med fem.
Karl IV av Spania
Karl IV (spansk Carlos IV, født 11. november 1748 i Portici, død 19. januar 1819 i Napoli) var konge av Spania fra 1788 til 1808.
En reisning i Spania, ledet av tronfølgeren – den senere Ferdinand VII av Spania – mot sin mors elsker, førte til at Karl IV den 19. mars 1808, helt forskrekket ble tvunget til abdisere til fordel for sin sønn.
Napoléon Bonaparte fungerte som «megler» i et møte samme år mellom far og sønn i Bayonne og der tvang ham dem begge til avsi sine krav på den spanske trone til fordel for sin bror Joseph Bonaparte, som i juli 1808 ble utropt til konge av Spania.
Karl IV dro sammen med sin hustru til Napoli hvor han henga seg til sin store interesse, jakt.
Ekteskap og barn
Han giftet seg i 1765 med sin kusine Maria Luisa av Parma. De fikk følgende barn:
På Pradomuseet i Madrid finnes et verdensberømt maleri av Karl IV med familie, malt av kunsternen Goya.
Poesier
Poesier er navnet på en diktsamling Henrik Wergeland ga ut høsten 1838.
Samlingen markerer en ny gruppe kjærlighetsdikt fra Wergelands hånd. De er sterkt inspirert av møtet med Amalie Sofie Bekkevold, som han snart etter giftet seg med. Det har vært sagt at mens hans tidlige kjærlighetsdikt har vært fulle av stjerner, er disse diktene fulle av blomster.
Diktene er mer regelmessig oppbygd enn den tidlige produksjonen, og er gjennomført med faste rim og rytme. Wergeland i den sene fasen er en langt mer romantisk dikter, og de siste årene beveger han seg også inn i den poetiske realismen.
Mirella Freni
Mirella Freni (egentlig Mirella Fregni; født 27. februar 1935 i Modena i Italia, død 9. februar 2020 samme sted ) var en italiensk sopran. Hun var en av verdens mest kjente lyriske sopraner.
Pim
Pim er ei elv i det autonome området Khanty-Mansia i Russland. Den er ei høyre sideelv til Ob, og er 390 kilometer lang med et nedbørfelt på 12 700 km². Middelvannføringen 66 kilometer fra munningen er 85,4 m³/s. Elva er frosset over fra slutten av november til vårløsningen i mai.
Mirella Freni
Egentlig het hun Fregni til etternavn, men endret stavingen for at det skulle være lettere å uttale navnet riktig på de fleste språk.
Bakgrunn
Hun ble født inn i en arbeiderfamilie samme år og sted som Luciano Pavarotti. Det sies at de hadde samme amme i Modena, hvilket skulle kunne forklares med at deres mødre begge arbeidet på tobakksfabrikken i Modena. Hun og Luciano kjente hverandre allerede som barn. Begge hadde Ettore Campogalliani i Reggio Emilia som lærer.
Pim
Byen Ljantor ligger ved Pim.
Mirella Freni
Karriere
I 1961 sang hun ved Royal Opera House i London som Nannetta i Verdis Falstaff. Hun trådte til som Nannetta på La Scala i Milano for Renata Scotto. Den 31. januar 1963 sang hun der som Mimi en oppsetning av Franco Zeffirelli og dirigert av Herbert von Karajan. Hun ble en av dirigentens favorittsangere. Oppsetningen ble gjentatt på Wiener Staatsoper samme år, og Freni sang der i elleve roller, som i tittelrollen i Puccinis Manon Lescaut, og Amelia i Verdis Simon Boccanegra.
Den 29. september 1965 sang hun for første gang på Metropolitan Opera i New York City, atter som Mimi. Senere sang hun der som Liù i Puccinis Turandot, Marguerite i Gounods Faust og Juliette i Roméo et Juliette. Året etter sang hun Mimì da hun debuterte ved Philadelphia Lyric Opera Company, med Flaviano Labò som Rodolfo.
Mirella Freni valgte seg sine roller med omhu, og begrunnet det i et intervju til The New York Times slik: ''«I am generous in many ways, but not when I think it will destroy my voice. Some singers think they are gods who can do everything. But I have always been honest with myself and my possibilities.»''. Hun avslo Karajans tilbud om å synge Leonora i Verdis Il trovatore og Puccinis Turandot. Elvira i Ernani satte hun til side etter én enkelt runde ved La Scala (og trass i tilbud om å synge rollen annetsteds). Hun sang aldri Cio-Cio-San på scenen, men spilte den inn to ganger, foruten til filmen Madama Butterfly (1975) sammen med Plácido Domingo, med Karajan som dirigent og Jean-Pierre Ponnelle som instruktør. Hun spilte Susanna i Ponnelle-filmen Le nozze di Figaro, der også Dietrich Fischer-Dieskau, Kiri Te Kanawa og Hermann Prey medvirket.
I 1978 giftet hun seg med Nicolai Ghiaurov, en av etterkrigstidens ledende operatiske basser. De var samen med på å etablere Centro Universale del Bel Canto i Vignola, der de begynte undervisningen i 2002. Etter Ghiaurovs død i 2004 fortsatte Freni deres arbeid med å undervise unge sangere fra hele verden i bel canto.
Mirella Freni utvidet sitt repertoar og sin stil i 1990-årene med den italienske verismo, og påtok seg tittelroller i Francesco Cileas Adriana Lecouvreur i Milano, Paris, Barcelona og New York, og Umberto Giordanos Fedora i London, Milano, New York, Torino, Barcelona og Zürich. I 1998, sang hun i Giordanos Madame Sans-Gêne i Catania. Hun sang også russiske operaer, blant annet Tsjajkovskijs Tatiana i Eugen Onegin, Lisa i The Queen of Spades, og Ioanna i The Maid of Orleans (Orleanskaja djeva). Freni avsluttet sin profesjonelle karriere på scenen i Washington National Opera den 11. april 2005, som tenåringen Ioanna - da var hun 70 år gammel.
Mirella Freni gjorde mange innspillinger av operaer, arier og andre sangstykker på LP og CD. Hun skrev en selvbiografi i samarbeid med Giuseppe Gherpelli; den heter Mio caro teatro.
Mirella Freni døde 9. februar 2020 i sitt hjem i Modena.
Hyldester
Freni fikk æresbevisningene Cavaliere di Gran Croce i 1990, og Légion d'honneur i mars 1993. Universitetet i Pisa gav henne en æresgrad i 2002 for store bidrag til europeisk kultur." I 2005 feiret Metropolitan Opera 40-årsminnet for hennes debut der og hennes 50 års scenedebut med en gallakonsert dirigert av James Levine.
George Moule
George Evans Moule (født 28. januar 1828 i Gillingham i Dorset i England, død 3. mars 1912 i Auckland Castle) var en anglikansk misjonær i Kina og den første anglikanske biskop av Midt-Kina.
Han var den annen av oppfinneren og presten Henry Moules åtte sønner. Han ble uteksaminert fra Corpus Christi College i Cambridge i 1850. Han ble Doctor of Divinity i 1880 og i 1905 Honorary Fellow av nevnte college.
I 1857 ble han antatt av Church Missionary Society og ankom Ningpo i 1858. I 1861 kom også hans bror Arthur Evans Moule. De klarte seg gjennom Taipingopprøret, og i 1864 begynte han misjonsarbeid i Hangchow, og forble der til 1874. I 1880 ble han utnevnt til biskop av Midt-Kina, med bispesete i Hangchow.
Han fratrådte som biskop i 1907, returnerte til England i 1911 og døde der året etter.
Stritt folk
Stritt folk var en av de illegale avisene som ble utgitt under den tyske okkupasjonen av Norge under andre verdenskrig. Avisa ble mesteparten av levetida laget i Stavanger.
Oppstart
Første nummeret av Stritt folk kom ut 1. oktober 1940, som en av de første illegale avisene i landet og som den første illegale avis i Rogaland. Bak avisa sto tre ungdommer som jobbet på sykkelfabrikken på Sandnes, Einar Andreassen, Per Ellingsen og Leif Aanestad. Andreassen var sekretær i fagforeningen og hadde tilgang til skrivemaskin og en liten, flat duplikator. Det første nummeret ble laget i fabrikkens gamle spisesal i et opplag på 500 eksemplarer.
Avisnavnet var et pek til NS´ egen avis «Fritt Folk». Einar Andreassen hadde i mange år hadde vært aktivt medlem i AUF, og rekrutteringen av medarbeidere kom i hovedsak fra arbeiderungdommens organisasjoner, AUF og avholdslaget Frisinn. Blant de første som var med i arbeidet var også Einars forlovede, Ada Olsen, samt Johs. Melkevik jr og Bibbi og Marthon Horve. I starten var hensikten å motvirke politisk forvirring blant arbeidere og arbeiderungdom, men avisa fikk etter kort tid en brei leserkrets.
Etter at det første nummeret var laget ble private hytter utenfor Stavanger brukt til avisproduksjonen, på Lauvås, Lutsi og i Strand. Kort tid seinere flyttet imidlertid produksjonen til Stavanger.
Avisproduksjon
Einar Andreassen både skrev og tegnet, og Stritt folk var velredigert. Andreassens hjem i Nedstrandsgaten 45 var et sentrum for arbeidet. Flere nummer ble trykket i forretningen til Tore Jacob Øglænd i Lagårdsveien 2. Etter hvert ble hjemmet til Peder-Jarl Hansen i Hjemelandsgaten 1 fast trykkested.
Både sidetall og opplag for avisa økte raskt. Det hendte at sidetallet kom opp i hele 30 sider, dvs 15 sammenheftede ark. Kort tid etter oppstarten var opplaget steget til 2000, og det endte til slutt på 3000 eksemplar. Avisa kom noenlunde regelmessig en gang i måneden, av og til med to nummer i måneden.
Halvor Sivertsen fungerte som «økonomisjef», men det første året var de økonomiske problemene mange. Papirinnkjøp og andre utgifter ble dekket av de medvirkende. Noe støtte kom også fra AUF og et fåtall privatpersoner. Ifølge Einar Andreassen gjorde konstant pengemangel at en ofte måtte ta store sjanser i arbeidet.
Blant medvirkende til avisproduksjon og distribusjon i Stavanger var også Andreas Fjelde, Peder-Jarl, Johan og Helge Hansen, Harald Haaland, Henry Kristoffersen, Ragnvald Mauritzen, Gabriel Nising, Hans Samuelsen, Sigurd Tang Wa og Gustav Aadnesen,. I Sandnes deltok Johan Folkvord, Gunnar Hetland, Ragnar Oftedahl og Kåre Olsen.
Senere i 1941 fikk avisgruppa tilgang til en roterende duplikator.